open-index/open-wikipedia-markdown huggingface dataset:
Ρόμπερτ Τέιτ Μακένζι

thumb| Το έργο του Μακένζι ''The Ideal Scout'' (Ο ιδανικός πρόσκοπος, 1937) στη Φιλαδέλφεια.
Ο ** Ρόμπερτ Τέιτ Μακένζι** (*Robert Tait McKenzie*, 1867 – 28 Απριλίου 1938) ήταν Αμερικανός αθλητής, γλύπτης, στρατιώτης και γυμναστής, καναδικής καταγωγής. Κατέκτησε χάλκινο μετάλλιο στους Ολυμπιακούς Αγώνες του Λος Άντζελες το 1932 στο διαγωνισμό καλών τεχνών.

## Βιογραφία
Γεννήθηκε στο Ράμσεϊ Τάουνσιο του Λανάρκ Κάουντι, στο Οντάριο. Μεγάλωσε στη Φιλαδέλφεια, όπου εργάστηκε με τον ιδρυτή του προσκοπισμού, Ρόμπερτ Μπάντεν-Πάουελ, οργανώνοντας τους πρώτους προσκόπους της πόλης, το 1908. 

Αποφοίτησε από την ιατρική σχολή του πανεπιστημίου Μακ Τζιλ και ασχολήθηκε με τη γυμναστική. Αργότερα έγινε διευθυντής φυσικής αγωγής επί ιατρικών θεμάτων στο Πανεπιστήμιο της Πενσυλβάνια. Ήταν μαθητικός φίλος με τον εφευρέτη της καλαθοσφαίρισης, Τζέιμς Νέισμιθ.

Κατά τον Πρώτο Παγκόσμιο Πόλεμο έγινε αξιωματικός και ταγματάρχης του Ιατρικού Σώματος του Βασιλικού Στρατού.

Φιλοτέχνησε πολλά γλυπτά, μεταξύ των οποίων ηρώα και προτομές. Στην γλυπτική έλαβε μέρος και στους Θερινούς Ολυμπιακούς Αγώνες, τα έτη 1912, 1928, 1932, 1936 και 1948.

## Δείγματα έργων
Από τα πιο γνωστά του έργα είναι Ο "Ιδανικός Πρόσκοπος", ή αλλιώς "Το αγόρι-πρόσκοπος". 


Image:GilwellParkIdealScout.jpg|Το έργο *Ο Ιδανικός Πρόσκοπος* στο πάρκο Γκίλγουελ, Αγγλία
Image:J William White Memorial.png|Μνημείο του Δρα Τζ. Γ. Γουάιτ 
Image:The Victor by R. Tait McKenzie.jpg|*Ο νικητής* (1925) στο Γούντμπερι του Νιου Τζέρσεϊ
File:ScottishAmericanWarMemorial.jpg|Ηρώο του Αμερικανοσκωτικού Πολέμου (1927), Εδιμβούργο, Σκωτία.


## Επιπλέον βιβλιογραφία
* Goode, James M. The Outdoor Sculpture of Washington D.C., Smithsonian Institution Press, Washington D.C.  1974
* Hussey, Christopher, *Tait McKenzie: A Sculptor of Youth*, J.B.Lippencott Company, Philadelphia, Pennsylvania,  1930
* Kozar, Andrew J., *R. Tait Mckenzie: The Sculptor of Athletes*, University of Tennessee Press, Knoxville, Tennessee,  1975
* Kvaran, Einar Einarsson,* Annotated Inventory of Outdoor Sculpture in Washtenaw County*,  1989
* Opitz, Glenn B , Editor, *Mantle Fielding’s Dictionary of American Painters, Sculptors & Engravers*,  Apollo Book, Poughkeepsie NY, 1986
* Proske, Beatrice Gilman, *Brookgreen Gardens Sculpture*,  Brookgreen Gardens, South Carolina, 1968
* Rogers, Peter, *Gilwell Park*, The Scout Association, London, England, 1998.

## Παραπομπές


## Εξωτερικοί σύνδεσμοι

* Σελίδα για τον καλλιτέχνη στο Πανεπιστήμιο της Πενσιλβάνια
* R. Tait McKenzie
* Robert Tait McKenzie, 1867-1938
* Μουσείο Mill of Kintail 

 

Κατηγορία:Αμερικανοί γλύπτες
Κατηγορία:Καναδοί γλύπτες
Κατηγορία:Αμερικανοί γυμναστές
Κατηγορία:Καναδοί γυμναστές
Κατηγορία:Αμερικανοί Ολυμπιονίκες
Κατηγορία:Προσκοπισμός και Οδηγισμός στις Ηνωμένες Πολιτείες
Επταπύργιο (Κωνσταντινούπολη)

thumb|right|220px|Σχέδιο του Επταπύργιου το 1827.
thumb|right|220px|Άποψη του Γεντί Κουλέ σήμερα. 
thumb|right|220px|Εσωτερικό κάστρου.
Το **Επταπύργιο** της Κωνσταντινούπολης, τουρκικά Γεντί Κουλέ ή Γεντή Κουλέ (Yedikule) είναι ένα κάστρο ενσωματωμένο στα τείχη της Κωνσταντινούπολης, στο νοτιοδυτικό τους τμήμα παρά την Χρυσή Πύλη (Χρυσεία Πύλη).

## Ιστορία
Το οχυρό κατασκευάστηκε από τον Μωάμεθ τον Πορθητή αμέσως μετά την Άλωση της Κωνσταντινούπολης και αποτέλεσε στρατιωτικό θησαυροφυλάκιο, ενώ ένα μέρος του αποτελούσε πυριτιδαποθήκες. Ως θησαυροφυλάκιο παρέμενε για τρεις περίπου αιώνες. Στη συνέχεια μετατράπηκε σε φυλακή, ιδίως για σημαίνοντες κρατουμένους αλλά και ως τόπος μυστικών εκτελέσεων. Έτσι μεταξύ άλλων στο Γεντί Κουλέ φυλακίσθηκε και εκτελέστηκε από τους Γενίτσαρους το 1622 ο νεαρός Σουλτάνος Οσμάν Β' ενώ πριν απ΄ αυτόν είχε φυλακισθεί το 1618 ο Σουλτάνος Μουσταφάς Α΄ και το 1648 ο Ιμπραήμ Α'. Επίσης σ΄ αυτό, είχε φυλακισθεί και ο τελευταίος αυτοκράτορας της Τραπεζούντας, ο Δαυίδ Μέγας Κομνηνός, και το 1714 ο Ηγεμόνας της Βλαχίας Κωνσταντίνος Βραγκοβάνος μαζί με τα τέσσερα παιδιά του όπου στις 15 Αυγούστου του ίδιου έτους ακολούθησε ο απαγχονισμός τους. Σε ένα από τους επτά πύργους γινόταν μυστικά αποκεφαλισμοί ανεπιθύμητων προσώπων που είχαν καταδικαστεί σε θάνατο, των οποίων τα κεφάλια στη συνέχεια ρίχνονταν σε φρεάτιο, το λεγόμενο "φρέαρ του αίματος", το άνοιγμα του οποίου ήταν στο μέσον του δαπέδου.
Στο Επταπύργιο είχαν κρατηθεί επίσης και πολλοί διπλωμάτες κυρίως της Γαλλίας όπως ο Πρέσβης Λεμπρέν που παρέμεινε τρία χρόνια έγκλειστος σ΄ αυτό, ως και ο Φραγκίσκος Πουκεβίλ, την περίοδο που ο Μέγας Ναπολέων είχε κάνει απόβαση στην Αίγυπτο. Τελευταίος εγκλεισμός κρατουμένου στις φυλακές αυτές ήταν το 1837. Το 1851 λειτούργησε σ΄ αυτό ζωολογικός κήπος "κήπος των λεόντων" αποτελώντας παράρτημα του "Τοπ Καπί" και τελικά το 1895 μετατράπηκε σε μουσείο.

Αργότερα το κάστρο παραμελήθηκε και πάλι χρησιμοποιούμενο ευκαιριακά ως αποθήκη στρατιωτικού υλικού. Σήμερα ένα τμήμα του διατηρείται καλώς που αποτελεί και τουριστικό ενδιαφέρον την αξιοποίηση του οποίου έχει αναλάβει ιδιωτική εταιρεία. Ανάλογα με τα γεγονότα που έχουν λάβει χώρα στο Γεντί Κουλέ οι Τούρκοι έχουν δώσει ιδιαίτερο όνομα σε καθένα από τους επτά πύργους, τα ονόματα των οποίων και είναι:

# Ο Πύργος του Οσμάν
# Ο Πύργος του στρατού
# Ο Πύργος του Αχμέτ
# Ο Πύργος του Θησαυροφυλακίου
# Ο Πύργος των φυλακών (ή μπουντρούμι)
# Ο Κορυφαίος Πύργος (επίσης φυλακή) και 
# Ο Πύργος των Γενιτσάρων ή Πύργος Σημαίας.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 8ος, σελ.150.

## Εξωτερικοί σύνδεσμοι
* 

Κατηγορία:Κτίρια και κατασκευές στην Κωνσταντινούπολη
Κατηγορία:Κάστρα στην Τουρκία
Κατηγορία:Φυλακές στην Οθωμανική Αυτοκρατορία
Ιωάννης Ραΐσης

Ο **Ιωάννης Ραΐσης** ήταν Έλληνας οπλομάχος , ολυμπιονίκης στην Μεσολυμπιάδα του 1906.

Στην Μεσολυμπιάδα του 1906 στην Αθήνα ήταν διπλός Ολυμπιονίκης με ένα αργυρό κι ένα χάλκινο μετάλλιο. Στο ξίφος μονομαχίας διδασκάλων ήταν τρίτος πίσω από τους Κίριλ Βερμπρούγκε και Κάρλο Γκαντίνι, στη Σπάθη διδασκάλων όπου δήλωσαν συμμετοχή μόνο δύο αθλητές ήταν δεύτερος πίσω από τον Κίριλ Βερμπρούγκε.

## Παραπομπές

*Σαν Σήμερα Μεσολυμπιάδα

Κατηγορία:Έλληνες αθλητές της ξιφασκίας
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Ξενοφών Κάσδαγλης

Ο **Ξενοφών Κάσδαγλης** (Αλεξάνδρεια 27 Φεβρουαρίου 1880 – Μάντσεστερ 2 Μαΐου 1943), ήταν Αιγυπτιώτης Έλληνας αθλητής της αντισφαίρισης, μετέπειτα Βρετανός υπήκοος, Ολυμπιονίκης στη Μεσολυμπιάδα του 1906. Ήταν αθλητής του Ίφιτου Καΐρου.

## Αθλητική σταδιοδρομία
### Ολυμπιακοί αγώνες
Στη Μεσολυμπιάδα του 1906 στην Αθήνα ο Ξενοφών Κάσδαγλης κατέκτησε δύο μετάλλια, ένα αργυρό κι ένα χάλκινο στην αντισφαίριση. Στο διπλό ανδρών με συμπαίκτη τον Ιωάννη Μπαλλή έχασαν στον τελικό από τους Γάλλους Μαξ Ντεκουζί και Μορίς Ζερμό με 2-0 σετ. Στο διπλό μικτό με συμπαίκτρια την Ασπασία Μάτσα έφτασαν επίσης στον τελικό, όπου έχασαν από το ζεύγος των Μαξ και Μαρί Ντεκουζί. Παραδόξως η επιτροπή αποφάσισε να τους κατατάξει τρίτους, ανακηρύσσοντας δεύτερους Ολυμπιονίκες το δίδυμο των Γεωργίου Σημηριώτη - Σοφίας Μαρίνου, που είχε ηττηθεί στον ημιτελικό γύρο από το ζεύγος Ντεκουζί κι ενώ αναμένετο να διεξαχθεί αγώνας για τη δεύτερη θέση μεταξύ των δύο ελληνικών ζευγών, που είχαν χάσει από τους Γάλλους.
Ο Ξ. Κάσδαγλης είχε συμμετάσχει και στο απλό ανδρών και πέρασε χωρίς αγώνα στο δεύτερο γύρο, όπου με αντίπαλο τον Γάλλο Ντεκουζί ηττήθηκε 2-0 και αποκλείστηκε από τη συνέχεια του αγωνίσματος.

Ο αδελφός του Δημήτριος υπήρξε Ολυμπιονίκης στους πρώτους σύγχρονους Ολυμπιακούς Αγώνες του 1896, επίσης στην αντισφαίριση, ενώ συμμετείχε και το 1906 -παράλληλα με τον Ξενοφώντα- στο διπλό μικτό, χωρίς όμως να διακριθεί.

### Εθνικές διοργανώσεις
Κατά τη διάρκεια των σπουδών του στο Παρίσι ο Ξενοφών Κάσδαγλης έλαβε μέρος στο γαλλικό πρωτάθλημα, όπου το 1898 κέρδισε στο διπλό ανδρών με συμπαίκτη τον Γάλλο Μαρσέλ Βασερό.

Επιστρέφοντας στην Αγγλία, έλαβε μέρος σε αρκετές διοργανώσεις και κατάφερε το 1908 να πρωτεύσει στο διπλό μικτό του εθνικού πρωταθλήματος στο Ουίμπλεντον με παρτενέρ τη Σάρλοτ Κούπερ, ενώ υπερασπίστηκε τον τίτλο του πρωταθλητή το 1909, με συμπαίκτρια αυτή τη φορά τη Μοντ Γκάρφιτ.

## Προσωπική ζωή
Ο Ξενοφών Κάσδαγλης γεννήθηκε 1880 στην Αλεξάνδρεια, όπου ο πατέρας του, μόνιμος κάτοικος Αγγλίας, δραστηριοποιούνταν επιχειρηματικά. Γονείς του ήταν ο Εμμανουήλ Κάσδαγλης (1830-1911) και η Μαρία Αποστόλου (1847-1921). Το 1908 ο Ξενοφών νυμφεύθηκε τη Λουκία Αγέλαστου, με την οποία απέκτησε δύο παιδιά, τον Εμμανουήλ το 1910 και την Όλγα το 1911. Πέθανε το 1943 κατόπιν επιπλοκών κατά τη διάρκεια μιας ήσσονος χειρουργικής επέμβασης.

## Παραπομπές


## Πηγές
* Ο Ξενοφών Κάσδαγλης στον ιστότοπο sports-reference.com

Κατηγορία:Έλληνες αθλητές της αντισφαίρισης
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες της Αιγύπτου
Κατηγορία:Αθλητές αντισφαίρισης Ίφιτου Καΐρου
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κατηγορία:Βρετανοί ελληνικής καταγωγής
Αντίπαπας Φίλιππος

Ο **αντίπαπας Φίλιππος** ήταν πάπας για μόνο μία μέρα (31 Ιουλίου 768), χωρίς να το επιδιώκει ο ίδιος. Ήταν εφημέριος σε ένα μοναστήρι στη Ρώμη. Ο πρώην παπικός Καγκελάριος, Χριστόφορος, είχε αναζητήσει την βοήθεια των Λομβαρδών για να εκθρονίσει τον Πάπα Κωνσταντίνο Β΄, ο οποίος ήταν ο υποψήφιος της στρατιωτικής φατρίας στη Ρώμη. Όταν ο Κωνσταντίνος αιχμαλωτίσθηκε, ο Βάλντιπερτ (*Waldipert*), ενεργώντας ως ο απεσταλμένος του Λομβαρδού βασιλιά Ντεζιντέριου, συνόδευσε τον αδελφό του Χριστόφορου, Σέργιο σε μια επίθεση στη Ρώμη η οποία έβαλε τέλος στην βασιλεία του Κωνσταντίνου. Ο Βάλντιπερτ τότε εγκατέστησε τον Φίλιππο ως πάπα. Ο Χριστόφορος, μαθαίνοντας αυτό, δήλωσε ότι δεν θα εισερχόταν στη Ρώμη έως ότου ο Φίλιππος ανακαλούνταν. Ο Φίλιππος αναγκάσθηκε να επιστρέψει στο μοναστήρι του. Ο Χριστόφορος εισήλθε στη Ρώμη και επέβλεψε την εκλογή του Στέφανου Γ΄.

Φίλιππος Αντιπαπας
Φιλιππος Αντιπαπας
Κωνσταντίνος Σπετσιώτης

Ο **Κωνσταντίνος Σπετσιώτης** (1883 - 5 Μαρτίου 1966) ήταν Έλληνας αθλητής του στίβου κι ολυμπιονίκης το 1906.

Στους Μεσολυμπιακούς του 1906 ήταν 3ος στο Βάδην 1.500μ με επίδοση 7.24.0 πίσω από τον πρώτο Αμερικανό Τζορτζ Μπόνχαγκ και τον δεύτερο Καναδό Ντόνλαντ Λίντεν. Λίγες μέρες πριν την Μεσολυμπιάδα είχε πάρει μέρος και στο πανελλήνιο πρωτάθλημα στίβου, όπου ήταν πρώτος στο βάδην 3.000 μ. με επίδοση 7.34 . Το 1904 είχε συμμετάσχει στους Η' Πανιώνιους αγώνες στην Σμύρνη όπου ήταν πρώτος στα 1.000 μ.βάδην με επίδοση 	4΄45΄΄.

## Διακρίσεις
***Πανελλήνιο πρωτάθλημα**
:1.500μ. βάδην
::χρυσό: 1906

***Ολυμπιακοί αγώνες**
:1.500μ. βάδην
::χάλκινο: 1906

## Παραπομπές


Σπετσιώτης, Κωνσταντίνος
Κατηγορία:Αθλητές στίβου Εθνικού ΓΣ
Σπετσιώτης, Κωνσταντίνος
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1906
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Επαρχία του Τσανάκκαλε

Η **Επαρχία του Τσανάκκαλε** (τουρκικά: *Çanakkale ili*) είναι επαρχία της βορειοδυτικής Τουρκίας με εδάφη στη Μικρά Ασία αλλά και στη Θράκη. Βρίσκεται γύρω από το στενό του Ελλήσποντου και απλώνεται στη χερσόνησο Τρωάδας στη Μικρά Ασία και στη χερσόνησο της Καλλίπολης στην Ευρωπαϊκή πλευρά. Περιλαμβάνει επίσης και τα νησιά του Αιγαίου Ίμβρο και Τένεδο. Η επαρχία καταλαμβάνει έκταση 9.737 τ.χλμ. και ο πληθυσμός της είναι 476.128 σύμφωνα με εκτίμηση το 2007. Πρωτεύουσα της είναι το Τσανάκκαλε μία πόλη 96.588 κατοίκων. Άλλες μεγάλες πόλεις της επαρχίας είναι η Καλλίπολη (Γκελίμπολου) και η Λάμψακος (Λάπσεκι).

Στην επαρχία βρίσκονται τα ερείπια της ιστορικής Τροίας. Η περιοχή της Τρωάδας είχε αποικιστεί από Αιολείς κατά τον πρώτο αποικισμό ενώ η περιοχή του Ελλήσποντου είχε αποικιστεί κατά τον δεύτερο αποικισμό κυρίως από Μιλήσιους με σημαντικότερες πόλεις τη Λάμψακο, την Άβυδο, την Καρδία (Θράκη), τη Σηστό, τη Μάδυτο κ.α.

## Παραπομπές


## Εξωτερικοί σύνδεσμοι

*Επίσημη ιστοσελίδα
Στρατιωτική επιστήμη

Η **στρατιωτική επιστήμη** αποτελεί τη θεωρητική και εφαρμοσμένη επιστήμη που ασχολείται με την πρακτική εφαρμογή της αμυντικής πολιτικής ενός έθνους ή ενός συνασπισμού, μέσω συστηματικών επιστημονικά θεμελιωμένων μεθοδολογιών ανάπτυξης συγκεκριμένων στρατιωτικών δυνατοτήτων (ιδεών, μεθόδων, οργάνωσης, ηγεσίας, σχεδίων, τακτικών, εκπαίδευσης, τεχνολογιών, υποδομής, οπλικών συστημάτων και μέσων/εξοπλισμού). 

Η στρατιωτική, ναυτική και αεροπορική τέχνη και επιστήμη διδάσκονται στις αντίστοιχες στρατιωτικές ακαδημίες και σταδιοδρομικά σχολεία των ενόπλων δυνάμεων.

Η στρατιωτική επιστήμη αντλεί εργαλεία και θεωρίες από πολλά επιστημονικά πεδία, ενώ παρέχει ιδιαίτερη έμφαση στην ανάπτυξη της ηγεσίας, στην ικανότητα λήψης απόφασης, καθώς και σε θέματα διοίκησης και οργάνωσης. Στο πλαίσιο αυτό, εστιάζεται στην ανάπτυξη προσωπικών χαρακτηριστικών (ικανοτήτων και αξιών) απαραίτητων για την άσκηση ηγεσίας, όπως η προσήλωση στο καθήκον, η ακεραιότητα χαρακτήρα, το θάρρος, η αίσθηση του δικαίου, κτλ.

Μεταξύ των επί μέρους αντικειμένων ενδιαφέροντος της στρατιωτικής επιστήμης είναι η φιλοσοφία (ηθική και γνωσιολογία), η ψυχολογία, η κοινωνιολογία, η ηγεσία, το δίκαιο των ενόπλων συγκρούσεων, το δίκαιο της θάλασσας, οι διεθνείς οργανισμοί, η θεωρία λήψης αποφάσεων, η επιχειρησιακή έρευνα, η στρατιωτική γεωγραφία, η ωκεανογραφία, η μετεωρολογία, η στρατιωτική-ναυτική-αεροπορική ιστορία, η στρατηγική, η γεωπολιτική, η στρατιωτική-ναυτική-αεροπορική τακτική, η τεχνολογία συστημάτων μάχης, η ναυτική μηχανολογία, κτλ.
	
## Εξωτερικοί σύνδεσμοι
* 

Κατηγορία:Στρατός
Επαρχία Ικονίου

Η **επαρχία Ικονίου** είναι η μεγαλύτερη επαρχία της Τουρκίας με συνολική έκταση 38.257 τ.χλμ. Βρίσκεται στην κεντρική περιοχή της Μικράς Ασίας και συνορεύει με τις επαρχίες Άγκυρας στον βορά, Αττάλειας και Καραμάν στον νότο, Αφιόν Καραχισάρ και Ισπάρτα στα ανατολικά και Ακσαράι στα δυτικά. Ο πληθυσμός της επαρχίας είναι 1.959.082 σύμφωνα με εκτίμηση το 2007. Πρωτεύουσα της είναι το Ικόνιο, σημαντική πόλη της Βυζαντινής Αυτοκρατορίας και αργότερα έδρα του Σουλτανάτου του Ρουμ, με πληθυσμό 1.003.373 σύμφωνα με εκτίμηση του 2009.

## Παραπομπές


## Εξωτερικοί σύνδεσμοι

* Επίσημη ιστοσελίδα
5000 IAU

**5000 IAU**



Ο **5000 IAU** είναι αστεροειδής της Κύριας ζώνης, που ανακαλύφθηκε στις 23 Αυγούστου του 1987 από την Eleanor F. Helin και πήρε την προσωρινή ονομασία **1987QN7**. Πήρε το όνομά του από τη ΔΑΕ, η οποία δίνει τις ονομασίες των αστρονομικών αντικειμένων.

IAU
Γεώργιος Σαριδάκης (αθλητής)

Ο ** Γεώργιος Σαριδάκης** ή **Σαρρής** (Σμύρνη 1885 - Αθήνα, 4 Απριλίου 1938), ήταν Έλληνας αθλητής του στίβου και τρίτος Ολυμπιονίκης το 1906.

Ο Σαριδάκης ήταν αθλητής του Πανιώνιου. Πήρε μέρος στην Μεσολυμπιάδα του 1906 στην Αθήνα και στα 3.000 μέτρα  βάδην όπου τερμάτισε τρίτος με επίδοση 15:33.0 πίσω από τους Γκιόργκι Στάντικς και Χέρμαν Μίλερ. Στους Πανιώνιους αγώνες του 1906 στην Σμύρνη ήταν 1ος στα 1500 μ.βάδην με επίδοση 7,53. Αυτοκτόνησε στις 4 Απριλίου του 1938.

## Παραπομπές


Κατηγορία:Έλληνες αθλητές του βάδην
Κατηγορία:Αθλητές στίβου Πανιωνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1906
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Χέρμαν Μύλερ

Με το όνομα **Χέρμαν Μύλερ** αναφέρονται:

* Χέρμαν Μύλερ (πολιτικός)
* Χέρμαν Μύλερ (αθλητής)
* Χέρμαν Γιόζεφ Μύλερ - βραβευμένος με Νόμπελ Φυσιολογίας και Ιατρικής
Δικτυόπτερα

Τα **Δικτυόπτερα** (**Dictyoptera**) είναι υπερτάξη των εντόμων και περιλαμβάνει τρεις τάξεις: τα Βλαττοειδή (κατσαρίδες), τα Μαντώδη (μάντισσες) και τα Ισόπτερα (τερμίτες).

 
 

## ''Dictyoptera aurora''
Η **Δικτυοπτέρα** είναι γένος της τάξης των κολεοπτέρων. Το είδος  *[[Dictyoptera aurora]]* (Herbst 1874) συναντούμε και στην Ελλάδα.

## Παραπομπές


Κατηγορία:Έντομα
Non, je ne regrette rien

μικρογραφία|Η Εντίθ Πιάφ, ερμηνεύτρια του τραγουδιού
Το **«Non, je ne regrette rien»** είναι ένα γαλλικό τραγούδι που συντέθηκε από τον Σαρλ Ντυμόν, με στίχους από τον Μισέλ Βωσέρ. Γράφτηκε το 1956 και είναι γνωστό με την καταγραφή του 1960 από την Εντίθ Πιάφ. Ο τίτλος μεταφράζεται ως "Όχι, δε μετανιώνω για τίποτα".

Η Πιαφ αφιέρωσε το τραγούδι στη γαλλική Λεγεώνα των Ξένων. Κατά τη στιγμή της ηχογράφησης, η Γαλλία συμμετέχει σε μια στρατιωτική σύγκρουση, τον Αλγερινό Πόλεμο (1956-1962), η οποία υποστήριζε το προσωρινό πραξικόπημα του 1961 από το γαλλικό στρατό. Το τραγούδι ηχογραφήθηκε όταν η αντίσταση είχε καμφθεί. Άφησαν τους στρατώνες τραγουδώντας το τραγούδι, το οποίο έχει πλέον γίνει μέρος της κληρονομιάς της Γαλλικής Λεγεώνας των Ξένων και τραγουδιέται όταν είναι σε παρέλαση.

Ως ένδειξη της ευελιξίας του, το τραγούδι εγκρίθηκε επίσης ως «προσωπικός ύμνος» από ένα πρόσωπο από αντίθετο πολιτικό πόλο: τον πρώην Ολλανδό στρατιώτη Γιόχαν Κορνέλις Πρίνσεν (περισσότερο γνωστό ως Poncke Princen), ο οποίος εγκατέλειψε το 1948, προσχώρησε στην ανεξαρτησία της Ινδονησίας, όπου επαναστάτες αγωνίζονται κατά των Ολλανδών, και πέρασε περισσότερα από οκτώ χρόνια στις φυλακές της χώρας του, που εγκρίθηκαν στο πλαίσιο των διαφόρων δικτατοριών.

Το τραγούδι έχει καταγραφεί από τουλάχιστον μια δωδεκάδα άλλων καλλιτεχνών.

Χρησιμοποιείται ως το φινάλε της ταινίας *[[La vie en rose]]*, μια βιογραφία της Πιάφ. Η ταινία κλείνει με το εναρκτήριο τραγούδι στο θέατρο Olympia τον Νοέμβριο του 1960.

## Παραπομπές


 
Κατηγορία:Τραγούδια της Εντίθ Πιάφ
Κατηγορία:Τραγούδια του 1956
Επαρχία Προύσας

Η **επαρχία Προύσας** είναι επαρχία της βορειοδυτικής Τουρκίας στην περιοχή του Μαρμαρά. Βρίσκεται στις νότιες ακτές της Προποντίδας και συνορεύει με τις επαρχίες Μπαλικεσίρ, Κοτσαέλι, Μπιλετσίκ και Κιουτάχειας. Η επαρχία καταλαμβάνει έκταση 11.043 τ.χλμ. και ο πληθυσμός της είναι 3.000.021 σύμφωνα με εκτίμηση το 2007. Πρωτεύουσα της είναι η Προύσα η τέταρτη μεγαλύτερη πόλη της Τουρκίας με πληθυσμό που το 2009 υπολογίζεται σε 2.562.828 κατοίκους. Η επαρχία της Προύσας αντιστοιχεί στο δυτικό τμήμα της αρχαίας Βιθυνίας και στο ανατολικό της Μυσίας.

## Παραπομπές


## Εξωτερικοί σύνδεσμοι

* Επίσημη ιστοσελίδα
Hymne à l'amour

Το **Hymne à l'amour** (γαλλικά «Ύμνος στην αγάπη») είναι δημοφιλές γαλλικό τραγούδι ερμηνευμένο από την Εντίτ Πιάφ. Οι στίχοι γράφτηκαν από την ίδια την Πιάφ, ενώ η μουσική είναι της Μαργκερίτ Μονό.

Η Πιαφ τραγούδησε για πρώτη φορά αυτό το τραγούδι στο καμπαρέ «Βερσαλλίες» στη Νέα Υόρκη στις 14 Σεπτεμβρίου 1949. Ήταν γραμμένο για τον εραστή της και την αγάπη της ζωής της, το Γάλλο μποξέρ Μαρσέλ Σερντάν. Στις 27 Οκτωβρίου του 1949 ο Σερντάν σκοτώθηκε σε αεροπορικό δυστύχημα κατά την πτήση του από το Παρίσι στη Νέα Υόρκη, για να έρθει να τη δει. Το τραγούδι ηχογραφήθηκε στις 2 Μαΐου 1950.

Έχει μεταφερθεί στην αγγλική γλώσσα ως «If You Love Me (Really Love Me)» και στην ισπανική ως «Himno Al Amor».

 

Κατηγορία:Τραγούδια της Εντίθ Πιάφ
Κατηγορία:Τραγούδια του 1950
Γεώργιος Σκοτάδης

Ο **Γεώργιος Σκοτάδης** ήταν Έλληνας σκοπευτής κι ολυμπιονίκης στους αγώνες του 1906.

Στην Μεσολυμπιάδα του 1906 στην Αθήνα στην σκοποβολή που έγινε στο σκοπευτήριο της Καλλιθέας ήταν τρίτος και χάλκινος ολυμπιονίκης στη  βολή με περίστροφο από 25 μέτρα. Πρώτος ήταν ο Ελβετός Λουί Ρισαρντέ και δεύτερος ο Αλέξανδρος Θεοφιλάκης.

## Παραπομπές


## Πηγές
*Ιστορία των Ολυμπιακών αγώνων, τόμος Α' , Περιοδικό Εικόνες 1992

Κατηγορία:Έλληνες αθλητές της σκοποβολής
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Χώρος (αποσαφήνιση)

Με την έννοια χώρος νοείται αυτό στο οποίο εκτυλίσσεται η πραγματικότητα ή ένα φαινόμενο. Πιο συγκεκριμένα:

## Γεωγραφία

*  χώρος (γεωγραφία) 

## Φυσική

*Χώρος, αυτό στο οποίο εκτυλίσσεται η πραγματικότητα.
*Χωροχρόνος, η θεώρηση του χώρου ως μία αδιάσπαστη ενότητα με το χρόνο.
*Ψευτοευκλείδειος χώρος Μινκόφσκι, ο τρόπος με τον οποίο αντιλαμβάνεται ένας παρατηρητής το χωρόχρονο.

## Μαθηματικά
*Χώρος (μαθηματικά): η έννοια του χώρου στα Μαθηματικά.
*Ευκλείδειος χώρος: χώρος στον οποίο ισχύει η Ευκλείδεια γεωμετρία
**Μονοδιάστατος χώρος: ο Ευκλείδειος χώρος που έχει μία διάσταση
**Δισδιάστατος χώρος: ο Ευκλείδειος χώρος που έχει δύο διαστάσεις
**Τρισδιάστατος χώρος: ο Ευκλείδειος χώρος που έχει τρεις διαστάσεις
**Πολυδιάστατος χώρος: ο Ευκλείδειος χώρος που έχει ν-διαστάσεις
*Μη Ευκλείδειος χώρος: χώρος στον οποίο δεν ισχύει η Ευκλείδεια γεωμετρία
*Διανυσματικός χώρος: Σύνολο εφοδιασμένος με διανύσματα, την πρόσθεση και το βαθμωτό πολλαπλασιασμό σε ένα μαθηματικό σώμα.
**Χώρος Χίλμπερτ: Ο διανυσματικός χώρος των συναρτήσεων που χρησιμοποιείται στην κβαντική μηχανική.
*Μετρικός χώρος: Σύνολο στο οποίο έχει οριστεί η έννοια της απόστασης.
**Διανυσματικός μετρικός χώρος
*Δειγματικός χώρος: Το σύνολο όλων των δυνατών αποτελεσμάτων ενός πειράματος. Χρησιμοποιείται στη στατιστική.
*Χώρος πιθανότητας: Το σύνολο όλων των πιθανών εκβάσεων ενός συμβάντος.
*Τοπολογικός Χώρος: Η τοπολογία ενός συνόλου
*Όγκος: Ο χώρος που καταλαμβάνει ένα σώμα

## Διεθνολογία

*Ζωτικός χώρος: Διεκδικούμενα εδάφη, που ανήκουν σε ένα λαό, προκειμένου να ικανοποιηθούν δημογραφικές και οι εξ αυτών παραγόμενες οικονομικές ανάγκες του.
*Ευρωπαϊκός Οικονομικός Χώρος: Οικονομική ένωση της Ευρωπαϊκής Ένωσης με την Ευρωπαϊκή Ζώνη Ελευθέρων Συναλλαγών.

## Καθημερινή ζωή

Μέρος στο οποίο εκτυλίσσεται κάτι συγκεκριμένο. Για παράδειγμα:

*αθλητικός χώρος
*χώρος ενός δωματίου
*χώρος για παρκάρισμα
*χώρος εκδηλώσεων
*αρχαιολογικός χώρος
*Χώρος Υγειονομικής Ταφής Απορριμμάτων ή *ΧΥΤΑ*
*γεωγραφικός χώρος
Αριστείδης Ραγκαβής

Ο **Αριστείδης Ραγκαβής-Ρίζος** ήταν Έλληνας σκοπευτής κι Ολυμπιονίκης.

Στην Μεσολυμπιάδα του 1906 κατέκτησε 2 χάλκινα μετάλλια . Στη βολή με ελεύθερο πιστόλι από 218 μέτρα και βολή με αεροβόλο όπου συγκέντρωσε 244 βαθμούς. 

## Παραπομπές


## Πηγές
*Ιστορία των Ολυμπιακών αγώνων, τόμος Α' , Περιοδικό Εικόνες 1992

Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Έλληνες αθλητές της σκοποβολής
Κατηγορία:Οικογένεια Ρίζου-Ραγκαβή
Αλέξανδρος Θεοφυλάκης

Ο **Αλέξανδρος Θεοφυλάκης** (1877, Σπάρτη - άγνωστη ημερομηνία θανάτου) ήταν Έλληνας αθλητής της σκοποβολής, Πανελληνιονίκης και ολυμπιονίκης.

Στη Μεσολυμπιάδα του 1906 ήταν δεύτερος ολυμπιονίκης στη βολή με στρατιωτικό περίστροφο από 20 μέτρα. Στους Ολυμπιακούς αγώνες του 1920 στην Αμβέρσα πήρε μέρος με την εθνική ομάδα στο ομαδικό και ήταν αργυρός ολυμπιονίκης στο αγώνισμα βολή με στρατιωτικό πιστόλι από 30 μ. Συμπαίκτες του στην εθνική ήταν οι Γεώργιος Μωραϊτίνης, Ιάσων Σάππας, Ιωάννης Θεοφυλάκης και Αλέξανδρος Βρασιβανόπουλος. Είχε συμμετάσχει επίσης στους Ολυμπιακούς αγώνες του 1908, 1912 και 1924, χωρίς να διακριθεί. Ο Ιωάννης Θεοφυλάκης, επίσης ολυμπιονίκης στο ομαδικό το 1920, ήταν αδελφός του.

## Διακρίσεις
***Πανελλήνιο πρωτάθλημα**
*Βολή με περίστροφο από 20 μ.
::**1ος**: 1904
*Βολή με περίστροφο από 30 μ.
::**2ος**: 1904

***Ολυμπιακοί Αγώνες**
:Βολή με στρατιωτικό περίστροφο από 20 μ.
::**2ος**: 1906
:Βολή με στρατιωτικό περίστροφο από 30 μ. ομαδικό
::**2ος**: 1920
## Πηγές
*Ιστορία των Ολυμπιακών αγώνων, τόμος Α' , Περιοδικό Εικόνες 1992

## Παραπομπές


Κατηγορία:Έλληνες αθλητές της σκοποβολής
Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Έλληνες αργυροί Ολυμπιονίκες
Κατηγορία:Σκοπευτές στους Θερινούς Ολυμπιακούς Αγώνες 1908

Κατηγορία:Σκοπευτές στους Θερινούς Ολυμπιακούς Αγώνες 1912
Κατηγορία:Σκοπευτές στους Θερινούς Ολυμπιακούς Αγώνες 1920
Κατηγορία:Σκοπευτές στους Θερινούς Ολυμπιακούς Αγώνες 1924
Κατηγορία:Έλληνες σκοπευτές στους Θερινούς Ολυμπιακούς Αγώνες
Ορίζοντας γεγονότων

thumb|Εστίαση στον ορίζοντα γεγονότων μαύρης τρύπας. Το πολυμέσο είναι προσομοίωση.
thumb|Η καμπύλωση του χωροχρόνου σε μαύρη τρύπα.
Σύμφωνα με τη Γενική θεωρία της Σχετικότητας, ο **ορίζοντας των γεγονότων** (αγγλικά: Event horizon) είναι το σημείο στον χωροχρόνο εντός του οποίου τα γεγονότα δεν μπορούν να επηρεάσουν τον παρατηρητή, καθώς η βαρύτητα ισοδυναμεί με καμπύλωση του χωροχρόνου. Δηλαδή, είναι το "σημείο χωρίς επιστροφή", δηλαδή το σημείο στο οποίο η βαρυτική έλξη γίνεται τόσο δυνατή, ώστε κάθε διαφυγή να είναι αδύνατη, ακόμα και αυτή του φωτός. Ο ορίζοντας των γεγονότων σχετίζεται με τη μαύρη τρύπα.

Στις μαύρες τρύπες δημιουργείται μία σημειακή ιδιομορφία, το οποίο σημαίνει ότι υπάρχει περιοχή του χωροχρόνου, άρα του χώρου, στην οποία η ταχύτητα του φωτός είναι μικρότερη της ταχύτητας διαφυγής. Επομένως, αφού η ταχύτητα του φωτός είναι η μεγαλύτερη ταχύτητα του σύμπαντος, αν δεν γίνεται να ξεφύγει το φως, τότε δεν μπορεί να ξεφύγει τίποτα. Φως το οποίο τυχόν πηγάζει μέσα από τον ορίζοντα, δεν μπορεί να φτάσει ποτέ τον εξωτερικό παρατηρητή. Παρομοίως, οποιοδήποτε αντικείμενο το οποίο πλησιάζει τον ορίζοντα από την πλευρά του παρατηρητή, φαίνεται σαν να επιβραδύνεται, να μην μπορεί ποτέ να περάσει τον ορίζοντα και, με το πέρας του χρόνου, το χρώμα του να μετατοπίζεται προς το ερυθρό. Το αντικείμενο που ταξιδεύει, ωστόσο, δεν αντιλαμβάνεται οποιαδήποτε περίεργη επιρροή, και στην ουσία, περνάει μέσα από τον ορίζοντα σε χρόνο ο οποίος μπορεί να οριστεί.

Παρόλα αυτά, υπάρχει μία οριακή περιοχή στην οποία το φως μόλις που θα ξεφεύγει, δηλαδή η ταχύτητα διαφυγής θα είναι ίση με την ταχύτητα του φωτός, αυτή η περιοχή ονομάζεται ορίζοντας γεγονότων. Δεν μπορεί να ξεφύγει φως μέσα από αυτόν τον ορίζοντα, άρα όλα τα γεγονότα που μπορούν να ειδωθούν βρίσκονται το πολύ μέχρι τον ορίζοντα, εξ ού και το όνομα.

## Γυμνή μοναδικότητα
[thumb|δεξιά|Αναπαράσταση της καμπύλωσης του χωροχρόνου σε μαύρη τρύπα. Αριστερά η [σημειακή ιδιομορφία με ορίζοντα γεγονότων, δεξιά η σημειακή ανωμαλία.]]
Τουλάχιστον θεωρητικά, ο ορίζοντας γεγονότων προστατεύει το σύμπαν από τις σημειακές ιδιομορφίες. Αν μπορούσε να υπάρξει σημειακή ιδιομορφία χωρίς ορίζοντα γεγονότων, αυτό θα ήταν ολέθριο για το σύμπαν. Μία τέτοια ιδιομορφία, ορατή από μακριά, ονομάζεται γυμνή μοναδικότητα.

## Ομοιότητες και διαφορές με την εντροπία
Ο ορίζοντας γεγονότων έχει κοινά χαρακτηριστικά με την εντροπία. Ο ορίζοντας γεγονότων αυξάνει πάντα, όπως αυξάνει και η εντροπία. Σημαντική διαφορά, όμως είναι ότι ο ορίζοντας γεγονότων μπορεί να μειωθεί, ενώ αυτό δε συμβαίνει με την εντροπία.

## Παραπομπές


## Δείτε επίσης
*Μαύρη τρύπα

Κατηγορία:Γενική σχετικότητα
Κατηγορία:Μαύρες τρύπες
Περιοχές της Τουρκίας

240px|right|thumb|Οι γεωγραφικές περιοχές της Τουρκίας
Η Τουρκία διαιρείται γεωγραφικά σε επτά **περιοχές**. Αυτές είναι η περιοχή Αιγαίου και η περιοχή Μαρμαρά στα δυτικά, η περιοχή Μαύρης Θάλασσας στα βόρεια, η περιοχή Μεσογείου στα νότια, η περιοχή Κεντρικής Ανατολίας στο κεντρικό τμήμα της χώρας, η περιοχή Ανατολικής Ανατολίας και η περιοχή Νοτιοανατολικής Ανατολίας στα ανατολικά. Μεγαλύτερη σε έκταση περιοχή είναι εκείνη της Ανατολικής Ανατολίας, με έκταση 171.000 τ.χλμ., ενώ μεγαλύτερη πληθυσμιακά είναι εκείνη του Μαρμαρά. Οι συγκεκριμένες αυτές περιοχές ορίστηκαν στο πρώτο γεωγραφικό συνέδριο το οποίο έλαβε χώρα στην Άγκυρα το 1941. 

Στον παρακάτω πίνακα φαίνονται αναλυτικά η έκταση, ο πληθυσμός και οι επαρχίες στις οποίες διαιρούνται οι περιοχές.

## Δείτε επίσης
* Επαρχίες της Τουρκίας

## Παραπομπές


## Εξωτερικοί σύνδεσμοι
*
Ασπασία Μάτσα

Η **Ασπασία Μάτσα** (Αθήνα 1885 - ? ) ήταν Ελληνίδα αθλήτρια της αντισφαίρισης, ολυμπιονίκης το 1906, και ερασιτέχνης ηθοποιός. Έμενε στην Κηφισιά και ήταν δραστήριο μέλος της "Αδελφότητος των ανθοκόμων και κηπουρών" και του "Φιλόπτωχου" των Αθηνών όπου έπαιζε σε φιλανθρωπικές παραστάσεις. Θεωρούνταν από τις ποιο όμορφες , καλλονές, γυναίκες της εποχής της στην ΑΘήνα.

Η Ασπασία Μάτσα είναι από τις πρωτοπόρους της γυναικείας αντισφαίρισης στην Ελλάδα, συμμετείχε στα πρώτα πανελλήνια πρωταθλήματα έχοντας πολλές επιτυχίες. Στην Μεσολυμπιάδα του 1906 στους αγώνες αντισφαίρισης που έγιναν στις εγκαταστάσεις του Ο.Α. Αθηνών ήταν τρίτη στο διπλό μεικτό με συμπαίκτη τον Ξενοφώντα Κάσδαγλη. 

Ήταν κόρη του Γεωργίου και της Βικτόριας Μάτσα και είχε δύο αδελφές , την Λούση και την Αθηνά. Παντρεμένη με τον Παντελή Μάτσα, πιθανότατα το 1909 εφόσων από τότε αναφέρεται στις κοσμικές στήλες κυρία ενώ πριν δεσποινίς, απέκτησαν δύο κόρες, την Σοφία και την Μαρία που έγιναν επίσης αθλήτριες της αντισφαίρισης.

## Διακρίσεις
***Πανελλήνιο πρωτάθλημα**
:απλό γυναικών
::**1η**: 1906, 1909

***Ολυμπιακοί αγώνες**
:Διπλό μεικτό
::**3η**: 1906

## Παραπομπές


## Πηγές
*Ελευθέριος Σκιαδάς, *Γυναικείος αθλητισμός στη σύγχρονη Ελλάδα*, Π.Α.Σ.Γ. Η Καλλιπάτειρα , Εκδόσεις Λαβύρινθος, Αθήνα 1998, ISBN 960-85466-9-9
*Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1
*Ιστορία των Ολυμπιακών αγώνων, τόμος Α' , Περιοδικό Εικόνες 1992

Κατηγορία:Αθλητές του ΟΑΑ
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Ελληνίδες αθλήτριες της αντισφαίρισης
Κατηγορία:Ελληνίδες ηθοποιοί θεάτρου
Περιοχή Κεντρικής Ανατολίας

Η **Κεντρική Ανατολία** (τουρκικά: *İç Anadolu Bölgesi*)είναι το δεύτερο μεγαλύτερο Γεωγραφικό διαμέρισμα της Τουρκίας μετά την Ανατολική Ανατολία. Βρίσκεται στο κεντρικό τμήμα της Μικράς Ασίας και περιλαμβάνει την πρωτεύουσα της Τουρκίας Άγκυρα. .

Η έκταση του διαμερίσματος είναι 162.000 τ.χλμ. και ο πληθυσμός της εκτιμάται στους 12.105.975 κατοίκους. Η περιοχή χωρίζεται σε 13 επαρχίες. Αυτές είναι:
* Επαρχία Άγκυρας
* Επαρχία Ακσαράι
* Επαρχία Γιοζγκάτ
* Επαρχία Εσκί Σεχίρ
* Επαρχία Ικονίου
* Επαρχία Καισάρειας
* Επαρχία Καραμάν
* Επαρχία Κιρίκαλε
* Επαρχία Κιρσεχίρ
* Επαρχία Νεβσεχίρ
* Επαρχία Νίγδης
* Επαρχία Σεβάστειας
* Επαρχία Τσανκιρί

Σημαντικότερες πόλεις είναι η Άγκυρα, το Ικόνιο, η Καισάρεια, η Σεβάστεια και το Εσκί Σεχίρ. Στην κεντρική Ανατολία βρίσκεται η Καππαδοκία μία από τις σημαντικότερες περιοχές του Διαμερίσματος που συγκεντρώνει το ενδιαφέρον γεωλόγων και αρχαιολόγων. Η Κεντρική Ανατολία αποτελούσε την καρδία των αρχαίων κρατών των Χετταίων και των Φρύγων και στην περιοχή βρίσκονται οι πρωτεύουσες των κρατών αυτών η Χαττούσα και το Γόρδιον. 

## Παραπομπές



Κατηγορία:Περιοχές της Τουρκίας
Περιοχή Μαύρης Θάλασσας

Το διαμέρισμα **Μαύρης Θάλασσας** (τουρκικά: *Karadeniz Bölgesi*) είναι ένα από τα επτά διαμερίσματα της Τουρκίας. Βρίσκεται στο βόρειο τμήμα της Μικράς Ασίας και αντιστοιχεί στην ιστορική περιοχή του Πόντου.

Η έκταση του διαμερίσματος είναι 146.178 τ.χλμ. και ο πληθυσμός της εκτιμάται στους 8.439.213 κατοίκους. Η περιοχή χωρίζεται σε 19 επαρχίες (τις περισσότερες από κάθε άλλο διαμέρισμα της Τουρκίας. Αυτές είναι οι:
* Επαρχία Αμάσειας
* Επαρχία Αρτβίν
* Επαρχία Γκιουμούσχανε
* Επαρχία Ζονγκουλντάκ
* Επαρχία Καραμπούκ 
* Επαρχία Κασταμονής
* Επαρχία Κερασούντας
* Επαρχία Μπαϊμπούρτ
* Επαρχία Μπαρτίν
* Επαρχία Μπολού
* Επαρχία Ντούζτζε
* Επαρχία Ορντού
* Επαρχία Ριζούντας
* Επαρχία Σαμψούντας
* Επαρχία Σινώπης
* Επαρχία Τοκάτης
* Επαρχία Τραπεζούντας
* Επαρχία Τσορούμ

Σημαντικότερες πόλεις είναι η Τραπεζούντα, η Σαμψούντα, η Σινώπη και η Αμάσεια. Γραφικότερες πόλεις της περιοχής είναι η Σαφράμπολη και η Αμάσεια, χαρακτηρισμένες ως μνημεία πολιτιστικής κληρονομίας από την UNESCO.

## Παραπομπές


## Εξωτερικοί σύνδεσμοι
* Blacksea Region Culture
* Karadeniz


Κατηγορία:Μικρά Ασία
Κατηγορία:Μαύρη Θάλασσα
Κατηγορία:Περιοχές της Τουρκίας
Γεώργιος Σημηριώτης

Ο **Γεώργιος Σημηριώτης** ήταν Έλληνας αθλητής της αντισφαίρισης και της γυμναστικής, ολυμπιονίκης το 1906. Ήταν αθλητής του Ομίλου αντισφαίρισης Αθηνών. Ήταν γιος του Παντελή Σημηριώτη, αδελφός της Εσμέ Σημηριώτου και ξάδελφος της Σοφίας Μαρίνου.

Είχε πάρει μέρος στην Μεσολυμπιάδα του 1906 κατακτώντας το αργυρό μετάλλιο. Στους αγώνες που έγιναν στα κορτ του Ο.Α. Αθηνών ήταν δεύτερος στο διπλό μεικτό με συμπαίκτη την Σοφία Μαρίνου, στον τελικό έχασαν από τους Μαρί Ντεκουζί και Μαξ Ντεκουζί. 

Στο πανελλήνιο πρωτάθλημα αντισφαίρισης ήταν πρώτος στο μονό το 1906 και το 1908. Στο διπλό αντρών ήταν πρώτος το 1906 με συμπαίκτη τον Δημήτριο Συριώτη και το 1908 με συμπαίκτη τον Ιωάννη Κετσέα. το διπλό μεικτό ήταν πρώτος το 1906 με συμπαίκτρια την Λένα Πασπάτη και το 1908 με συμπαίκτρια την Σοφία Μαρίνου.

Στην γυμναστική σαν αθλητής του Πανιώνιου ήταν πρώτος στο δίζυγο στο Πανελλήνιο πρωτάθλημα στίβου του 1905.

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Έλληνες αθλητές της ενόργανης γυμναστικής
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Αθλητές του ΟΑΑ
Περιοχή Μεσογείου (Τουρκία)

Το διαμέρισμα **Μεσογείου Θάλασσας** (τουρκικά: *Akdeniz Bölgesi*) είναι ένα από τα επτά διαμερίσματα της Τουρκίας. Βρίσκεται στο νότιο τμήμα της Μικράς Ασίας στην περιοχή που αντιστοιχεί στην αρχαία Κιλικία, Λυκία και Παμφυλία. Η περιοχή συνορεύει στα ανατολικά και με τη Συρία.

Η έκταση του διαμερίσματος είναι 122.100 τ.χλμ. και ο πληθυσμός της εκτιμάται στους 9.000.000 κατοίκους. Η περιοχή χωρίζεται σε 8 επαρχίες. Αυτές είναι:
* Επαρχία Αδάνων
* Επαρχία Αττάλειας
* Επαρχία Ισπάρτα
* Επαρχία Καχραμανμαράς
* Επαρχία Μερσίνης
* Επαρχία Μπουρντούρ
* Επαρχία Οσμανίγιε
* Επαρχία Χατάι

Σημαντικότερες πόλεις είναι τα Άδανα και η Αττάλεια. Στην νότια ακτή της Τουρκίας βρίσκονται πολυάριθμες αρχαίες πόλεις όπως η Τερμησσός, η Φασηλίδα, η Αττάλεια, η Άσπενδος η Πέργη κ.α..Στην περιοχή της Μεσογείου βρίσκεται η μεγάλη οροσειρά του Ταύρου με μέγιστο υψόμετρο 3.756 μέτρα.

## Παραπομπές



Μεσογειου
Περιοχή Αιγαίου (Τουρκία)

**Το διαμέρισμα του Αιγαίου** (τουρκικά: *Ege Bölgesi*) είναι ένα από τα επτά διαμερίσματα της Τουρκίας. Βρίσκεται στο δυτικό τμήμα της Μικράς Ασίας στα παράλια του Αιγαίου. Αντιστοιχεί στις περιοχές της αρχαίας Ιωνίας, Αιολίδας, Δωρίδας, Λυδίας και Καρίας. 

Η έκταση του διαμερίσματος είναι 85.000 τ.χλμ. και ο πληθυσμός της εκτιμάται στους 9.594.019 κατοίκους. Η περιοχή χωρίζεται σε 8 επαρχίες. Αυτές είναι οι:
* Επαρχία Αϊδινίου
* Επαρχία Αφιόν Καραχισάρ
* Επαρχία Κιουτάχειας
* Επαρχία Μανίσας
* Επαρχία Μούγλων
* Επαρχία Ντενιζλί
* Επαρχία Ουσάκ
* Επαρχία Σμύρνης

Σημαντικότερες πόλεις είναι η Σμύρνη, η Μανίσα, το Αϊδίνι, το Ουσάκ, το Αφιόν Καραχισάρ και η Κιουτάχεια. Στην περιοχή βρίσκονται πολυάριθμες αρχαίες πόλεις όπως η Πέργαμος, η Μίλητος, τα Δίδυμα, η Έφεσος, η Αλικαρνασσός, η Κνίδος, η Πριήνη, η Τέως, ή Φώκαια, οι Σάρδεις κ.α.

## Παραπομπές



Αιγαιου
Περιοχή Ανατολικής Ανατολίας

Η **Ανατολική Ανατολία** (τουρκικά: *Doğu Anadolu Bölgesi*) είναι μια γεωγραφική περιοχή της Τουρκίας. Η πιο πυκνοκατοικημένη επαρχία στην περιοχή είναι η επαρχία Βαν. Άλλες πυκνοκατοικημένες επαρχίες είναι η Μαλάτεια, το Ερζερούμ και το Έλαζιγ.

Συνορεύει με την περιοχή της Μαύρης Θάλασσας και τη Γεωργία στα βόρεια, την Περιοχή Κεντρικής Ανατολίας στα δυτικά, την περιοχή της Μεσογείου στα νοτιοδυτικά, τη Περιοχή Νοτιοανατολικής Ανατολίας και το Ιράκ στα νότια, και την Αρμενία, το Αζερμπαϊτζάν και το Ιράν στα ανατολικά.

Η περιοχή περιλαμβάνει το μεγαλύτερο μέρος της Δυτικής Αρμενίας και είχε μεγάλο πληθυσμό αυτοχθόνων Αρμενίων μέχρι τη γενοκτονία των Αρμενίων. Η χερσόνησος της Μικράς Ασίας ιστορικά δεν περιέλαβε ποτέ αυτό που σήμερα ονομάζεται «Ανατολική Ανατολία», η οποία, αντ' αυτού, αναφέρεται ως Αρμενικά υψίπεδα. Μετονομάστηκε από τη νεοσύστατη Τουρκική Δημοκρατία τη δεκαετία του 1920. Αυτό θεωρήθηκε ως προσπάθεια της Τουρκίας να διαγράψει την αρμενική ιστορία της περιοχής.

Η έκταση του διαμερίσματος είναι 171.000 τ.χλμ. και ο πληθυσμός της εκτιμάται στους 6.100.000 κατοίκους. Η περιοχή χωρίζεται σε 13 επαρχίες. Αυτές είναι:
* Επαρχία Άγρι
* Επαρχία Αρνταχάν
* Επαρχία Βαν
* Επαρχία Έλαζιγ
* Επαρχία Ερζερούμ
* Επαρχία Ερζιντζάν
* Επαρχία Ίγντιρ
* Επαρχία Καρς
* Επαρχία Μαλάτειας
* Επαρχία Μους
* Επαρχία Μπινγκιόλ
* Επαρχία Μπιτλίς
* Επαρχία Τούντζελι
* Επαρχία Χακκιάρι
Σημαντικότερες πόλεις είναι το Ερζερούμ και το Καρς, ιδιαίτερα ορεινές πόλεις με αρμενικό κυρίως πληθυσμό πριν το 1918.

## Παραπομπές


Κατηγορία:Περιοχές της Τουρκίας
Ευφροσύνη Πασπάτη

Η **Ευφροσύνη Πασπάτη** (γνωστή και ως *Φρονιέτα ή Φρόσω Πασπάτη*, 2 Φεβρουαρίου 1880- 9 Ιουνίου 1935) ήταν Ελληνίδα αθλήτρια της αντισφαίρισης , ολυμπιονίκης το 1906.

Γεννήθηκε και πέθανε στην Αθήνα, ήταν αδελφή του Κωνσταντίνου Πασπάτη. Ανήκε στην ομάδα του Εθνικού Γ. Σ..
Στους Ολυμπιακούς αγώνες του 1906 (Μεσολυμπιάδα) ήταν τρίτη στο απλό γυναικών πίσω από τις Σημηριώτου και Μαρίνου. Οι αγώνες αντισφαίρισης έγιναν στις εγκαταστάσεις του Ο.Α. Αθηνών. 

## Παραπομπές


## Πηγές
*Ιστορία των Ολυμπιακών αγώνων, τόμος Α' , Περιοδικό Εικόνες 1992.
*Sports-Reference.com

Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Ελληνίδες αθλήτριες της αντισφαίρισης
Π
Περιοχή Μαρμαρά

Η **Περιοχή Μαρμαρά** (τουρκικά: *Marmara Bölgesi*) είναι η πλέον πυκνοκατοικημένη περιοχή της Τουρκίας, η οποία περιλαμβάνει και τη μεγαλύτερη πληθυσμιακά πόλη της χώρας, την Κωνσταντινούπολη. Βρίσκεται στο βορειοδυτικό τμήμα της Τουρκίας, γύρω από την Προποντίδα. Περιλαμβάνει τις βορειοδυτικές περιοχές της Μικράς Ασίας και την Ανατολική Θράκη.

Η έκταση της περιοχής είναι 67.300 τ.χλμ. και ο πληθυσμός της εκτιμάται στους 21.515.000 κατοίκους. Η περιοχή χωρίζεται σε 11 επαρχίες. Αυτές είναι οι:
* Επαρχία Εντιρνέ (Αδριανούπολης)
* Επαρχία Γιάλοβας
* Επαρχία Κοτζάελι
* Επαρχία Ίνσταμπουλ (Κωνσταντινούπολης)
* Επαρχία Μπαλίκεσιρ (Παλαιοκάστρου)
* Επαρχία Μπιλετσίκ
* Επαρχία Μπουρσά (Προύσας)
* Επαρχία Τέκιρνταγ (Ραιδεστού)
* Επαρχία Σακαριά (Σαγγαρίου)
* Επαρχία Κιρκαρελί (Σαράντα Εκκλησιών)
* Επαρχία Τσανάκκαλε (Δαρδανελίων)

Μεγαλύτερες πόλεις είναι η Κωνσταντινούπολη, η Αδριανούπολη, η Προύσα, το Μπαλίκεσιρ (παλαιότερα Παλαιόκαστρο Βιθυνίας) κ.α. Το μικρασιατικό τμήμα της περιοχής αντιστοιχεί στις αρχαίες περιοχές της Μυσίας, της Φρυγίας και της Βιθυνίας. Σημαντικές αρχαίες πόλεις της περιοχής ήταν η Τροία, το Βυζάντιο, η Νικομήδεια, η Κύζικος, η Λάμψακος, η Άβυδος κ.α.

## Παραπομπές



Μαρμαρα
Περιοχή Νοτιοανατολικής Ανατολίας

Η **Νοτιονατολική Ανατολία** (τουρκικά: *Güneydoğu Anadolu Bölgesi*) είναι ένα από τα επτά Γεωγραφικά διαμερίσματα της Τουρκίας. Βρίσκεται στο νοτιοανατολικότερο τμήμα της Τουρκίας, στα σύνορα με την Συρία και το Ιράκ. 

Η έκταση του διαμερίσματος είναι 61.000 τ.χλμ. (το μικρότερο σε έκταση γεωγραφικό διαμέρισμα) και ο πληθυσμός του εκτιμάται στους 7.210.000 κατοίκους. Η περιοχή χωρίζεται σε 9 νομούς. Αυτές είναι:
* Νομός Αντιγιαμάν
* Νομός Γκαζιαντέπ
* Νομός Κιλίς
* Νομός Μαρντίν
* Νομός Μπατμάν
* Νομός Ντιγιαρμπακίρ
* Νομός Σανλιούρφα
* Νομός Σύρτης
* Νομός Σιρνάκ

## Παραπομπές



Κατηγορία:Περιοχές της Τουρκίας
Κοτζάελι (επαρχία)

Η **επαρχία Κοτζάελι** (τουρκικά: *Kocaeli ili*, ) είναι επαρχία της βορειοδυτικής Τουρκίας στην περιοχή του Μαρμαρά. Βρίσκεται στις ανατολικές ακτές της Προποντίδας και συνορεύει με τις επαρχίες Κωνσταντινούπολης, Σαγγάριου, Γιάλοβας και Προύσας. Η επαρχία καταλαμβάνει έκταση 3.626 τ.χλμ. και ο πληθυσμός της είναι 1.437.926 σύμφωνα με εκτίμηση το 2007. Πρωτεύουσα της είναι το Ιζμίτ σύγχρονη πόλη χτισμένη στην θέση της αρχαίας Νικομήδειας. Η μεγαλύτερη πόλη της επαρχίας είναι το Γκεμπζέ.

## Γεγονότα
Στην επαρχία του Κοτζάελι και συγκεκριμένα στη Νικομήδεια ήταν το επίκεντρο του καταστροφικού σεισμού της Τουρκίας το 1999 που στοίχισε την ζωή σε περισσότερους από 15.000 άνθρώπους

## Παραπομπές


## Εξωτερικοί σύνδεσμοι

* Επίσημη ιστοσελίδα
Επαρχία Κωνσταντινούπολης

Η **επαρχία Κωνσταντινούπολης** (τουρκικά: *İstanbul ili*) είναι επαρχία της βορειοδυτικής Τουρκίας στην περιοχή του Μαρμαρά, μία από τις δύο επαρχίες της Τουρκίας που έχουν εκτάσεις και στο Ευρωπαϊκό και στο Ασιατικό τμήμα της Τουρκίας. Βρίσκεται γύρω από τον πορθμό του Βοσπόρου και συνορεύει με τις επαρχίες Σαράντα Εκκλησιών και Ραιδεστού στην Ευρωπαϊκή πλευρά Γιάλοβας και Κοτζάελι στην ασιατική πλευρά. Η επαρχία καταλαμβάνει έκταση 5.196 τ.χλμ. και ο πληθυσμός της είναι 12.915.158 σύμφωνα με απογραφή του 2009. Πρωτεύουσα της είναι η Κωνσταντινούπολη, η μεγαλύτερη πόλη σε πληθυσμό της Τουρκίας με 12.782.960 κατοίκους.

## Παραπομπές


## Εξωτερικοί σύνδεσμοι

* Επίσημη ιστοσελίδα
Παγώνα Πάτρας

Η συνοικία **Παγώνα** της Πάτρας βρίσκεται βόρεια των συνοικιών Σύνορα και Καντριάνικα. Από την περιοχή της Αρόης την χωρίζει ένας χείμαρρος που σήμερα είναι σκεπασμένος και έχει δημιουργηθεί δρόμος, ενώ νότια, απέναντι από το σημερινό εργοστάσιο Δούρου, στην οδό Μαραγκοπούλου, οριοθετείται από άλλο μικρό ρυάκι, σχεδόν επιφανειακό που αναφέρεται σε συμβόλαια και ως *λαγκάδι* και  ξεκινάει από την περιοχή Διάκου. Βόρεια συνορεύει με την περιοχή Σαμακιά απ' όπου διέρχεται η οδός Διονύσου που συνδέει την περιοχή Αρόης με την περιοχή Γηροκομείου.

Στην περιοχή κατά την εκσκαφή θεμελίων για ανέγερση οικιών, έχουν βρεθεί υπολείμματα αρχαίων οικιών -πιθανολογείται Μυκηναϊκής εποχής- καθώς και αρκετά κεραμικά, ώστε εικάζεται πως αυτή η περιοχή ήταν η Αρχαία Αρόη. 

Μεγάλες εκτάσεις γης της σημερινής συνοικίας ανήκαν στους Νικόλαο Αδαμόπουλο ή Ξούρα, Παναγιώτη Γεωργακόπουλο ή Λαϊνά και Ιωάννη Φωτόπουλο που πωλήθηκαν τμηματικά σε οικόπεδα και έτσι δημιουργήθηκε η σημερινή συνοικία, έχοντας στενούς δρόμους, με μεγάλες κλίσεις και δύσκολη κυκλοφορία. 

Στην κορυφή του λόφου του συνοικισμού υπάρχει μεγάλη πλατεία που πιθανολογείται ότι αποτελεί απομεινάρι παλαιάς ακρόπολης, ενώ σε μικρή απόσταση από αυτήν την πλατεία προς βορρά, υπάρχει ο ναός της Αγίας Σκέπης όπου εκεί παντρεύτηκε ο Κωνσταντίνος Παλαιολόγος, μία πριγκίπισσα, την **Θεοδώρα ή Μαγδαληνή Τόκκο** (; – Νοέμβριος 1429), μέλος της οικογένειας των Τόκκων, η οποία λόγω του περπατήματός της έλαβε το προσωνύμιο *Παγώνα* και απ' αυτήν και ολόκληρη η συνοικία. Η συγκεκριμένη εκκλησία πιθανολογείται ότι έχει κτισθεί πάνω σε ερείπια αρχαίου ναού. 

Σήμερα στην κορυφή του λόφου υπάρχει ανάμεσα στα σπίτια και μία μικρή εκκλησία, αφιερωμένη στον Άγιο Μάρκο τον Ευγενικό, η οποία κτίσθηκε με έξοδα του Γεωργίου Οικονόμου, κατηχητή επί σειρά ετών στη Συνοικία ενώ την διαχειρίζεται ομώνυμος ιεραποστολικός σύλλογος και ιερουργεί σε αυτήν ο πατήρ Μιχαήλ Καραγιάννης, από τους παλαιότερους εφημέριους του ιερού ναού Παναγίας Αλεξιωτίσσης που βρίσκεται στην συνοικία Καντριάνικα.

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Κατηγορία:Συνοικίες της Πάτρας
Διφθοριούχο ραδόνιο

μικρογραφία|Διφθοριούχο ραδόνιο ή ραδονιοδιφθορίδιο.
Το **διφθοριούχο ραδόνιο** ή **ραδονιοδιφθορίδιο** είναι μια χημική ένωση του ραδονίου (Rn), ενός ευγενούς αέριου. Το ραδόνιο αντιδρά έντονα με το φθόριο (F2), σχηματίζοντας μια στερεή ένωση, αλλά αυτή διασπάται, αν επιχειρηθεί η εξαέρωσή της, και η ακριβής σύνθεσή της είναι αβέβαιη. Κάποιοι υπολογισμοί προτείνουν ότι πρέπει να είναι ιονική. Η χρησιμότητα των ενώσεων του ραδονίου είναι περιορισμένη, εξαιτίας της ραδιενεργούς ακτινοβολίας του ραδονίου. Το πιο μακρόβιο ισότοπό του (ραδονίου) έχει ημιζωή μόλις 3,82 ημέρες.

## Αναφορές και παρατηρήσεις


Κατηγορία:Ενώσεις ευγενών αερίων
Κατηγορία:Ανόργανες ενώσεις φθορίου
Τριοξείδιο του ξένου

Το **τριοξείδιο του ξένου** ή **ξενοτριοξείδιο** είναι είναι μια ασταθής χημική ένωση του ξένου, ενός ευγενούς αερίου με χημικό τύπο XeO3. Είναι ένα πανίσχυρο οξειδωτικό αντιδραστήριο που, αν έρθει σε επαφή με το νερό, απελευθερώνει, με αργό ρυθμό που επιταχύνεται από το ηλιακό φως, οξυγόνο και ξένο. Είναι **επικίνδυνα εκρηκτικό αν έρθει σε επαφή με [[οργανικές ενώσεις]]**.

## Παραγωγή

Το τριοξείδιο του ξένου παράγεται με υδρόλυση του τετραφθοριούχου ξένου (XeF4). Από το διάλυμα που προκύπτει κρυσταλλώνονται άχρωμοι κρύσταλλοι XeO3 με εξάτμιση:

\mathrm{2XeF_4 + 4H_2O \xrightarrow{} Xe + \frac{1}{2}O_2 + 8HF + XeO_3} 


Οι κρύσταλλοι του τριοξειδίου του ξένου είναι σταθεροί για μέρες σε ξηρό αέρα, αλλά γρήγορα αποροφούν υγρασία από υγρό αέρα και σχηματίζουν ένα πυκνό διάλυμα.

## Δομή

Η κρυσταλλική δομή είναι ορθορομβική με α = 616,3, β = 811,5 και 523,4 pm και τέσσερα (4) μόρια ανά κρυσταλλική μονάδα.

## Χημική συμπεριφορά και εφαρμογές

Το τριοξείδιο του ξένου είναι ένα ισχυρό οξειδωτικό αντιδραστήριο και μπορεί να οξειδώσει τις περισσότερες από τις ουσίες με τις οποίες έρχεται σε επαφή. Ωστόσο είναι (σχετικά) αργό στη δράση και αυτό μειώνει τη χρησιμότητά του.

Όταν διαλύεται στο νερό σχηματίζεται ένα όξινο διάλυμα ξενικού οξέος (H2XeO4):

\mathrm{XeO_3 + 4H_2O \xrightarrow{} H_2XeO_4 \rightleftarrows [HXeO_4]^- + H^+} 


Αυτό το διάλυμα είναι σταθερό σε θερμοκρασία δωματίου και δεν έχει τις εκκρηκτικές ιδιότητες του τριοξειδίου του ξένου. Οξειδώνει ποσοτικά καρβονικά οξέα προς διοξείδιο του άνθρακα (CO2) και νερό.

\mathrm{(3v+5)H_2XeO_4 + 3C_vH_{2v+1}COOH \xrightarrow{} (3v+5)Xe + (3v+3)CO_2 + (6v+8)H_2O} 


Εναλλακτικά, διαλύεται σε βασικά διαλύματα και παράγει ξενικά άλατα. Το ανιόν [HXeO4]- είναι το δομικό χημικό είδιος στα ξενικά διαλύματα. Αυτά δεν είναι σταθερά κι αρχίζουν να μετατρέπονται σε υπερξενικά ([XeO6]4-), ξένο (Xe) και οξυγόνο (O2):

\mathrm{2XeO_3 + 4OH^- \xrightarrow{} Xe \uparrow + [XeO_6]^{4-} + O_2 \uparrow + 2H_2O} 


Στερεά άλατα των δυο οξέων δεν έχουν απομονωθεί. Ωστόσο, το τριοξείδιο του ξένου αντιδρά με φθορίδια όπως το φθοριούχο κάλιο (KF), φθοριούχο ρουβήδιο (RbF) ή φθοριούχο καίσιο (CsF) σχηματίζοντας σταθερές ενώσεις του γενικού τύπου MXeO3F:

\mathrm{XeO_3 + MF \xrightarrow{} MXeO_3F} 


## Ασφάλεια

Το τριοξείδιο του ξένου πρέπει να μεταχειρίζεται με μεγάλη προσοχή. Δείγματα έχουν εκραγεί όταν εκτίθενται σε θερμοκρασίες δωματίου. Ξηροί κρύσταλλοι αντιδρούν εκρηκτικά με την κυτταρίνη

## Αναφορές και παρατηρήσεις


Κατηγορία:Ενώσεις ξένου
Κατηγορία:Οξείδια
Κατηγορία:Οξειδωτικά αντιδραστήρια
Τζον Λη Χούκερ

Ο **Τζον Λι Χούκερ** (John Lee Hooker, γ. Κλάρξντεϊλ Μισισίπι, 22 Αυγούστου 1917, θ. Λος Άλτος Καλιφόρνια, 21 Ιουνίου 2001) ήταν ένας από τους δημοφιλέστερους μουσικούς του ηλεκτρικού μπλουζ, αφροαμερικάνικης καταγωγής. Επηρεασμένος από τα μπλουζ του Δέλτα, ανέπτυξε ένα δικό του στυλ παιξίματος στην κιθάρα.  Μέσα από ένα πρωτόγονο τρόπο παιξίματος και προβάλλοντας περισσότερο την εκφραστική φωνή του, ανέπτυξε ένα αυθεντικό ύφος, αμέσως αναγνωρίσιμο από τις πρώτες νότες των τραγουδιών του. Η μουσική του συχνά ταυτίζεται με το λεγόμενο *talkin' blues*, δηλαδή το μπλουζ που χαρακτηρίζεται από ρυθμική ομιλία, ελεύθερη μελωδία και αυστηρό ρυθμό. Ενσωμάτωσε επίσης στοιχεία του μπούγκι.

Εκτιμάται ότι ηχογράφησε περισσότερα από 200 τραγούδια και συγκαταλέγεται στους μπλουζ μουσικούς με τις περισσότερες ηχογραφήσεις. Στα πιο δημοφιλή κομμάτια του ανήκουν τα *Boogie Chillen* (1948) και *Boom Boom* (1962). Τα κομμάτια του έχουν διασκευαστεί από σημαντικούς καλλιτέχνες κυρίως της ροκ μουσικής, όπως οι Yardbirds, Cream, Led Zeppelin, The Doors κ.ά.

## Παραπομπές


## Πηγές
*Gérard Herzhaft, Paul Harris, Jerry Haussler, Anton J. Mikofsky, *Encyclopedia of the blues*, University of Arkansas Press, 1997
*David Dicaire, *Blues singers: biographies of 50 legendary artists of the early 20th century*, McFarland, 1999

## Εξωτερικοί σύνδεσμοι
*
*johnleehooker.com
*John Lee Hooker Foundation

Κατηγορία:Αμερικανοί τραγουδιστές
Χουκερ
Κατηγορία:Βραβευμένοι με Grammy
Πλανκ (διαστημικό τηλεσκόπιο)

Το **Πλανκ** είναι διαστημικό τηλεσκόπιο σχεδιασμένο για την παρατήρηση ανισοτροπιών της κοσμικής μικροκυματικής ακτινοβολίας υποβάθρου (CMB) σε όλη την έκταση της ουράνιας σφαίρας. Το Πλανκ, που έλαβε αυτό το όνομα προς τιμή του Γερμανού φυσικού Μαξ Πλανκ, κατασκευάστηκε στο Διαστημικό Κέντρο Καν Μαντελιέ (Cannes Mandelieu) από την εταιρεία *Thales Alenia Space* για την Ευρωπαϊκή Διαστημική Υπηρεσία (ESA).

Το Πλανκ εκτοξεύθηκε σε τροχιά το 2009 (μαζί με το Διαστημικό Παρατηρητήριο Χέρσελ) και τα τελικά αποτελέσματα εκδόθηκαν το 2018. Οι πληροφορίες που συγκεντρώθηκαν από το διαστημόπλοιο βοήθησαν τους επιστήμονες να καταλάβουν καλύτερα την κατάσταση που επικρατούσε στην αρχή του Σύμπαντος και το σχηματισμό του.

## Εξωτερικοί σύνδεσμοι
* 
* Ιστοτόπος της επιστημονικής ομάδας του Πλανκ

Κατηγορία:Διαστημικά τηλεσκόπια
Κατηγορία:Διαστημικές αποστολές το 2009